આર્થિક મોર્ચે કેન્દ્ર સરકારને મોટો ઝટકો લાગ્યો છે. નાણાંકીય વર્ષ 2017-18 માટે સરકારી અનુમાન મુજબ ભારતની જીડીપી ઘટીને 6.5 ટકા રહેવાનું અનુમાન છે. ગત વર્ષની સાથે આ દરની તુલના કરીએ તો 2016-17માં ભારતનો જીડીપી દર 7.1 ટકા હતો. સરકારની તરફથી નાણાંકીય અનુમાન સેન્ટ્રલ સ્ટેટિસ્ટિકલ ઑફિસે શુક્રવારે જાહેર કર્યું હતું. તમને જણાવી દઇએ ક 2017-18ના નાણાંકીય વર્ષના પહેલા ત્રિમાસિકમાં જીડીપી, વિકાસ દરના સૌથી નીચા સ્તર 5.7 ટકા પર જતું રહ્યું હતું. વિપક્ષે આ મામલે નોટબંધી અને જીએસટીને કારણભૂત જણાવ્યું હતું. જ્યારે બીજા ત્રિમાસિકમાં અર્થવ્યવસ્થા થોડા સુધારામાં જોવા મળી હતી. અને જીડીપી 6.3 ટકા પર જોવા મળી હતી. આ પહેલા આરબીઆઇ એ પણ જીડીપી દરના અનુમાનને ઘટાડીને 6.7 ટકા પર જવાની વાત કરી હતી.